Ο **Άνταμ Πολ Λάξαλτ** (αγγλικά: *Adam Paul Laxalt*, 31 Αυγούστου 1978) είναι Αμερικανός δικηγόρος, πολιτικός και πρώην στρατιωτικός, που υπηρέτησε ως 33ος Γενικός Εισαγγελέας της Νεβάδας, από το 2015 έως το 2019. Είναι μέλος του Ρεπουμπλικανικού Κόμματος. 

Εξελέγη ως Γενικός Εισαγγελέας της Νεβάδας, το 2014, νικώντας τον Δημοκρατικό ανθυποψήφιό του, Ρος Μίλερ, με ποσοστό 46.2% έναντι 45.3%. Το 2018, ήταν ο υποψήφιος των Ρεπουμπλικανών για την θέση του Κυβερνήτη της πολιτείας, και έχασε από τον Δημοκρατικό Στιβ Σίσολακ με ποσοστό 45.3% έναντι 49.4%. Ήταν ο υποψήφιος των Ρεπουμπλικανών για την έδρα της Γερουσίας των Ηνωμένων Πολιτειών στη Νεβάδα για τις εκλογές του 2022, στις οποίες ηττήθηκε οριακά από την Δημοκρατική ανθυποψήφιά του, Γερουσιαστή Κάθριν Κόρτεζ Μάστο.

Ο Λάξαλτ είναι αρνητής του αποτελέσματος των εκλογών του 2020 στη Νεβάδα, και υποστηρίζει ότι το αποτέλεσμα της νίκης του Τζο Μπάιντεν είναι προιόν νοθείας, ευθυγραμμισμένος με τον πρώην πρόεδρο Ντόναλντ Τραμπ. Ήταν μέλος της προσπάθειας για την ανατροπή των εκλογικών αποτελεσμάτων.

Βιογραφία
---------

Ο Άνταμ Λάξαλτ, γεννήθηκε τον Αύγουστο του 1978 στο Ρίνο της Νεβάδας. Μεγάλωσε στο Ρίνο της Νεβάδας και στην Αλεξάντρια της Βιρτζίνιας, σε μονογονεϊκή οικογένεια. Γονείς του ήταν οι Πιτ Ντομένιτσι (πρώην γερουσιαστής από το Νέο Μεξικό) - ο οποίος τον αναγνώρισε το 2013 και η Μισέλ Λάξαλτ. Ήταν παιδί εκτός γάμου.

Φοίτησε στο Λύκειο "St. Stephen's & St. Agnes School" στην Αλεξάντρια της Βιρτζίνιας, όπου και αποφοίτησε το 1997. Το ίδιο έτος εγγράφηκε στο Πανεπιστήμιο Τουλέιν στη Νέα Ορλεάνη, προκειμένου να σπουδάσει Πολιτικές Επιστήμες. Το ίδιο έτος πήρε μετεγγραφή και σπούδασε Πολιτικές Επιστήμες και Κυβερνητικές Σπουδές, στο Πανεπιστήμιο Τζορτζτάουν της Ουάσινγκτον, λαμβάνοντας πτυχίο (BA) το 1997. Κατόπιν, συνέχισε τις σπουδές του, και σπούδασε Νομική στο ίδιο πανεπιστήμιο (Τζορτζτάουν) και έλαβε πτυχίο (JD) το 2005.

Εργάστηκε ως δικηγόρος και ως πολιτικός σύμβουλος στην Ουάσινγκτον έως το 2014.

Ο Λάξαλτ, υπηρέτησε στο Πολεμικό Ναυτικό των Ηνωμένων Πολιτειών, από το 2005 έως το 2010, λαμβάνοντας μέρος στον Πόλεμο του Ιράκ. Αποστρατεύτηκε ως Υποπλοίαρχος το 2010.

Παραπομπές
----------

1. ↑  «33 - Adam Paul Laxalt». *ag.nv.gov*. Ανακτήθηκε στις 6 Νοεμβρίου 2022.
2. ↑  «Adam Laxalt, 33rd Attorney General of Nevada from Reno, Nevada». *Voterly* (στα Αγγλικά). Ανακτήθηκε στις 6 Νοεμβρίου 2022.
3. ↑  *www.nvsos.gov*. Ανακτήθηκε στις 6 Νοεμβρίου 2022.  Missing or empty `|title=` (βοήθεια)
4. ↑  «Nevada gubernatorial election, 2018». *Ballotpedia* (στα Αγγλικά). Ανακτήθηκε στις 6 Νοεμβρίου 2022.
5. ↑  Shivaram, Deepa (2022-06-15). «Trump ally Adam Laxalt wins Nevada's Republican U.S. Senate primary» (στα αγγλικά). *NPR*.. Ανακτήθηκε στις 2022-11-06.
6. ↑  Sprunt, Barbara (2022-11-12). «Democrats retain control of the Senate after holding Nevada seat» (στα αγγλικά). *NPR*.. Ανακτήθηκε στις 2022-11-13.
7. ↑  «Cortez Masto defeats Laxalt in Senate race, securing majority for Democrats». *The Nevada Independent* (στα Αγγλικά). Ανακτήθηκε στις 13 Νοεμβρίου 2022.
8. ↑  «Prominent Election Denier Adam Laxalt Wins Nevada GOP Senate Primary». *finance.yahoo.com* (στα Αγγλικά). Ανακτήθηκε στις 6 Νοεμβρίου 2022.
9. ↑  «A GOP Senate candidate walks 'rigged election' tightrope in Nevada». *NBC News* (στα Αγγλικά). Ανακτήθηκε στις 6 Νοεμβρίου 2022.
10. ↑  «Domenici's 'secret' son has deep résumé - Albuquerque Journal». *www.abqjournal.com*. Ανακτήθηκε στις 6 Νοεμβρίου 2022.
11. ↑  «The Voter's Self Defense System». *Vote Smart*. Ανακτήθηκε στις 6 Νοεμβρίου 2022.
12. ↑  Ralston, Jon. «Who is Adam Laxalt?». *POLITICO Magazine* (στα Αγγλικά). Ανακτήθηκε στις 6 Νοεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Adam Laxalt στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2280155708694922580002
* LCCN: no2019055844

 |

 |